CELEX: 52019DP0408
Language: ro
Date: 2019-04-17 00:00:00
Title: Decizia Parlamentului European din 17 aprilie 2019 privind numărul delegațiilor interparlamentare, al delegațiilor la comisiile parlamentare mixte și al delegațiilor la comisiile de cooperare parlamentară și la adunările parlamentare multilaterale (2019/2698(RSO))

30.4.2021   
            
            
               RO
            
            
               Jurnalul Oficial al Uniunii Europene
            
            
               C 158/536
            
         
      P8_TA(2019)0408
      Numărul delegațiilor interparlamentare, al delegațiilor la comisiile interparlamentare mixte și al delegațiilor la comisiile parlamentare de cooperare și la adunările parlamentare multilaterale
      Decizia Parlamentului European din 17 aprilie 2019 privind numărul delegațiilor interparlamentare, al delegațiilor la comisiile parlamentare mixte și al delegațiilor la comisiile de cooperare parlamentară și la adunările parlamentare multilaterale (2019/2698(RSO))
      (2021/C 158/55)
      
         Parlamentul European,
      
                  —
               
               
                  având în vedere propunerea Conferinței președinților,
               
            
                  —
               
               
                  având în vedere acordurile de asociere, cooperare și de altă natură încheiate de Uniunea Europeană cu țări terțe;
               
            
                  —
               
               
                  având în vedere articolele 212 și 214 din Regulamentul său de procedură,
               
            
                  A.
               
               
                  doritor să consolideze democrația parlamentară prin încurajarea unui dialog interparlamentar continuu,
               
            
               
                  1.
               
               
                  decide să stabilească după cum urmează numărul și regruparea regională ale delegațiilor interparlamentare:
               
            
                  (a)
               
               
                  
                     Europa, Balcanii de Vest și Turcia
                  
               
            Delegații la:
      
                  —
               
               
                  Comisia parlamentară mixtă UE-Macedonia de Nord
               
            
                  —
               
               
                  Comisia parlamentară mixtă UE-Turcia
               
            Delegația pentru cooperare nordică și pentru relațiile cu Elveția și Norvegia, la Comisia parlamentară mixtă UE-Islanda și la Comisia parlamentară mixtă a Spațiului Economic European (SEE)
      Delegația la Comisia parlamentară de stabilizare și de asociere UE-Serbia
      Delegația la Comisia parlamentară de stabilizare și de asociere UE-Albania
      Delegația la Comisia parlamentară de stabilizare și de asociere UE-Muntenegru
      Delegația pentru relațiile cu Bosnia-Herțegovina și Kosovo
      
                  (b)
               
               
                  
                     Rusia și statele Parteneriatului Estic
                  
               
            Delegația la Comisia parlamentară de cooperare UE-Rusia
      Delegația la Comitetul parlamentar de asociere UE-Ucraina
      Delegația la Comitetul parlamentar de asociere UE-Moldova
      Delegația pentru relațiile cu Belarus
      Delegația la Comisia parlamentară de parteneriat UE-Armenia, la Comisia parlamentară de cooperare UE-Azerbaidjan și la Comisia parlamentară de asociere UE-Georgia
      
                  (c)
               
               
                  
                     Maghreb, Mashrek, Israel și Palestina
                  
               
            Delegații pentru relațiile cu:
      
                  —
               
               
                  Israel
               
            
                  —
               
               
                  Palestina
               
            
                  —
               
               
                  țările din Maghreb și Uniunea Maghrebului Arab, inclusiv comisiile parlamentare mixte UE-Maroc, UE-Tunisia și UE-Algeria
               
            
                  —
               
               
                  țările din Mashrek
               
            
                  (d)
               
               
                  
                     Peninsula Arabă, Irak și Iran
                  
               
            Delegații pentru relațiile cu:
      
                  —
               
               
                  Peninsula Arabă
               
            
                  —
               
               
                  Irak
               
            
                  —
               
               
                  Iran
               
            
                  (e)
               
               
                  
                     America
                  
               
            Delegații pentru relațiile cu:
      
                  —
               
               
                  Statele Unite
               
            
                  —
               
               
                  Canada
               
            
                  —
               
               
                  Republica Federativă a Braziliei
               
            
                  —
               
               
                  țările din America Centrală
               
            
                  —
               
               
                  țările din Comunitatea Andină
               
            
                  —
               
               
                  Mercosur
               
            Delegația la Comisia parlamentară mixtă UE-Mexic
      Delegația la Comisia parlamentară mixtă UE-Chile
      Delegația la Comisia parlamentară Cariforum-UE
      
                  (f)
               
               
                  
                     Asia/Pacific
                  
               
            Delegații pentru relațiile cu:
      
                  —
               
               
                  Japonia
               
            
                  —
               
               
                  Republica Populară Chineză
               
            
                  —
               
               
                  India
               
            
                  —
               
               
                  Afganistan
               
            
                  —
               
               
                  țările din Asia de Sud
               
            
                  —
               
               
                  țările din Asia de Sud-Est și Asociația Națiunilor din Asia de Sud-Est (ASEAN)
               
            
                  —
               
               
                  Peninsula Coreeană
               
            
                  —
               
               
                  Australia și Noua Zeelandă
               
            Delegația la Comisiile de cooperare parlamentară UE- Kazahstan, UE- Kârgâzstan, UE-Uzbekistan, UE-Tadjikistan și pentru relațiile cu Turkmenistanul și Mongolia
      
                  (g)
               
               
                  
                     Africa
                  
               
            Delegații pentru relațiile cu:
      
                  —
               
               
                  Africa de Sud
               
            
                  —
               
               
                  Parlamentul Panafrican
               
            
                  (h)
               
               
                  
                     Adunări multilaterale
                  
               
            Delegația la Adunarea Parlamentară Paritară ACP-UE
      Delegația la Adunarea Parlamentară a Uniunii pentru Mediterana
      Delegația la Adunarea Parlamentară Euro-Latinoamericană
      Delegația la Adunarea Parlamentară Euronest
      Delegația pentru relațiile cu Adunarea Parlamentară a NATO;
      
               
                  2.
               
               
                  decide ca membrii comisiilor parlamentare create pe baza Acordului de parteneriat economic (APC) să fie aleși exclusiv din cadrul Comisiei pentru comerț internațional și al Comisiei pentru dezvoltare, asigurând menținerea rolului coordonator al Comisiei pentru comerț internațional, care este comisie competentă, precum și că aceștia ar trebui să-și coordoneze activ activitatea cu Adunarea Parlamentară Paritară ACP-UE;
               
            
               
                  3.
               
               
                  decide ca membrii Adunării Parlamentare a Uniunii pentru Mediterana, ai Adunării Parlamentare Euro-Latinoamericană și ai Adunării Parlamentare Euronest să fie aleși exclusiv din cadrul delegațiilor bilaterale sau subregionale aferente fiecărei adunări;
               
            
               
                  4.
               
               
                  decide ca membrii Delegației pentru relațiile cu Adunarea Parlamentară a NATO să fie aleși exclusiv din cadrul Subcomisiei pentru securitate și apărare;
               
            
               
                  5.
               
               
                  decide că Conferința președinților de delegație ar trebui să întocmească un calendar al activităților pe perioade de câte șase luni, în urma unei consultări cu Comisia pentru afaceri externe, Comisia pentru dezvoltare și Comisia pentru comerț internațional; acest calendar ar trebui să fie elaborat în strânsă cooperare cu calendarul pe șase luni al Conferinței președinților de comisie pentru delegațiile comisiilor, ținând seama, de asemenea, de programul de lucru anual al Grupului de susținere a democrației și de coordonare a alegerilor, în scopul asigurării unei abordări consecvente; acest proiect de calendar comun al activităților pe șase luni este transmis apoi Conferinței președinților, pentru a fi adoptat; Conferința președinților poate modifica proiectul de calendar propus, pentru a ține seama de evenimente politice și pentru a asigura coerența tuturor activităților externe ale Parlamentului;
               
            
               
                  6.
               
               
                  reamintește că numai delegațiile oficiale, autorizate corespunzător de Conferința președinților, au permisiunea de a desfășura activități în numele Parlamentului European și de a-i reprezenta poziția;
               
            
               
                  7.
               
               
                  decide ca grupurile politice și deputații neafiliați să numească supleanți permanenți care vor activa în fiecare tip de delegație și ca numărul acestor supleanți să nu poată depăși numărul membrilor titulari care reprezintă grupurile sau deputații neafiliați;
               
            
               
                  8.
               
               
                  decide că membrii titulari ai delegațiilor interparlamentare permanente au dreptul să participe la reuniuni interparlamentare care au loc în afara locurilor de desfășurare a activității Parlamentului; în cazul în care un membru nu poate călători, acesta poate fi înlocuit de unul dintre membrii supleanți permanenți sau, în cazul în care membrul supleant nu este liber, de un membru al adunării interparlamentare aferente delegației, numit de grupul politic căruia îi aparține membrul titular; în cazul în care un membru al adunării interparlamentare aferente delegației nu este disponibil, membrii Comisiei pentru afaceri externe, ai Comisiei pentru dezvoltare și ai Comisiei pentru comerț internațional ar putea avea dreptul să participe;
               
            
               
                  9.
               
               
                  consideră că, înaintea unei reuniuni interparlamentare cu omologii (CPSA, CPM, CPA, CPC, RI etc.) sau înaintea oricărei delegații în străinătate, ar trebui să aibă loc o consultare strânsă cu comisia (comisiile) relevantă (relevante) privind eventuale subiecte politice sau aspecte de control legislativ pe care delegația ar trebui să le abordeze în cadrul reuniunilor cu omologii din țara în cauză;
               
            
               
                  10.
               
               
                  va depune eforturi pentru a asigura, în practică, că unul sau mai mulți raportori sau președinți ai comisiilor pot, de asemenea, participa la lucrările delegațiilor, comisiilor interparlamentare mixte, comisiilor de cooperare parlamentară și adunărilor parlamentare multilaterale și decide că Președintele, la cererea comună a președinților delegațiilor, respectiv comisiilor în cauză, autorizează misiunile de acest tip;
               
            
               
                  11.
               
               
                  decide că prezenta decizie intră în vigoare în prima perioadă de sesiune a celei de-a noua legislaturi;
               
            
               
                  12.
               
               
                  încredințează Președintelui sarcina de a transmite prezenta decizie Consiliului, Comisiei și Serviciului European de Acțiune Externă.